《沔阳谒诸葛武侯祠》
清代·允礼

遭逢鱼水自南阳，将相才兼管乐长。祠树能回万牛首，臣家本有百株桑。

卧龙地近乡山古，筹笔人遥驿路荒。庙貌嵯峨一瞻拜，到门沔水鉴清光。

作者简介：（?—1738）圣祖第十七子，世宗即位后改允礼。雍正初封果郡王，寻进亲王，管户部。高宗即位，命总理事务，管刑部。卒谥毅。有《春和堂诗集》、《静远斋诗集》、《奉使行纪》等。